als_Latn dik_Latn sag_Latn
Jahmir Hyka ishte shpëtimtari i skuadrës se tij duke i dhëne tre pikë të plota Lucernes në javën e 29-të të kampionatit zviceran të futbollit. 26-vjeçari ishte autori i golit të vetëm të takimit, në fitoren që Lucern arriti 1-0 ndaj St Galen. Rasti i parë i takimit i takoi pikërisht Hykës që në minutën e 15, por pa arritur të çonte topin në rrjetën kundërshtare. Pas një presioni të vazhdueshëm vendasit gjeten rrjetën vetëm në minutën e 74 kur futbollisti i kombëtares shqiptare mposhti portierin kundërshtar Lopar. Një fitore që tashme Lucern e çon në kuotën e 42 pikëve duke e futur në luftën për një vend në kupat evropiane sezonin e ardhshëm. Për Hyken ky ishte goli i dytë me fanellën e Lucern, ndërsa interesant është fakti se të dy golat i ka shënuar kundër St Galen. Ndërkohe në kampin kundërshtar luajti për 90 minuta një tjetër lojtar kuqezi Ermir Lenjani, por edhe Kristian Nushi. Ditën e shtunë lëne shenje me ekipet e tyre edhe dy kuqezinjtë e tjerë Shkelzen Gashi me Grasshoppers dhe Armando Vajushi me Litex Lovech.
als_Latn